10-jarige sterf ná honde hom aanvalAnitarylaan in Gelvandale (Foto: Google Earth) ŉ 10-jarige seun van Gelvandale in Gqeberha (Port Elizabeth) is Maandagmiddag dood ná die gesin se twee pitbullterriërs hom aangeval het. Polisiewoordvoerder kol. Priscilla Naidu sê die polisie is omstreeks 13:15 na die toneel ontbied. “Albei honde is in die huis doodgeskiet. Storm Nuku [die ma] en twee ander kinders was saam met die honde in die huis toe die voorval gebeur het.” Die seun het op die toneel in Anitarylaan aan sy beserings beswyk. Dit is nog nie bekend wat aanleiding gegee het tot die aanval nie. ŉ Geregtelike doodsondersoek word gedoen.